சர்வஜன நேசன்

சர்வஜன நேசன் (The Universal Friend) இலங்கையில் கொழும்பிலிருந்து 1886 முதல் 1889 வரை திங்கட்கிழமை தோறும் வெளிவந்த அரபுத் தமிழ் வார இதழாகும்.Hussein, Asiff. Sarandib: An Ethnological Study of the Muslims of Sri Lanka. [Nugegoda]: Asiff Hussein, 2007. pp. 53-54Nuk̲amān̲, Em. Ē. Sri Lankan Muslims: Ethnic Identity Within Cultural Diversity. Colombo: International Centre for Ethnic Studies, 2007. p. 118Gunasingam, Murugar. Primary sources for history of the Sri Lankan Tamils: a world-wide search. Colombo: M.V. Publications for the South Asian Studies Centre, Sydney, 2005. p. 47 இது பிறை நட்சத்திர முத்திரையுடன் வெளிவந்தது. பொதுவாக பிறை நட்சத்திர முத்திரை முஸ்லிம்களைக் குறிப்பிடுவதாகவே பயன்படுத்தப்பட்டாலும் இது ஒரு பொது இதழாக காணப்பட்டுள்ளது. 

சர்வஜன நேசன் அரசியல், வணிகம், கல்வி தொடர்பான பொதுவான செய்திகளைக் கொண்டிருந்தது. எழுத்தாளரும் கல்வியாளருமான மு. கா. சித்திலெப்பை வெளியிட்டு வந்த முஸ்லிம் நேசன் இதழுக்குப் போட்டியாக இலங்கைச் சோனகரின் ஒரு குழுவால் சர்வஜனநேசன் வெளியிடப்பட்டது. ஏ. எல். சி. மொகிதீன் என்பவர் சர்வஜன நேசனின் ஆசிரியராகவும் வெளியீட்டாளராகவும் பணியாற்றினார்.

சர்வஜன நேசன், முஸ்லிம் நேசனுடன் சேர்ந்து, அந்த நேரத்தில் தமிழ் பேசும் உலகில் இரண்டு முக்கிய முசுலிம் செய்தித்தாள்களில் ஒன்றாக இருந்தது.Heng, Derek Thiam Soon, and Syed Muhd. Khairudin Aljunied. Singapore in Global History. Amsterdam: Amsterdam University Press, 2011. p. 74 சர்வஜன நேசன் மத்திய கிழக்கு செய்திகளை வெளியிட்டது, அதே வேளை தென்கிழக்காசியாவிலிருந்து செய்திகளுக்கு சிங்கை நேசன் பத்திரிகையில் வெளியிடப்பட்ட உள்ளடக்கத்தை நம்பியிருந்தது.Heng, Derek Thiam Soon, and Syed Muhd. Khairudin Aljunied. Singapore in Global History. Amsterdam: Amsterdam University Press, 2011. p. 82

பணிக்கூற்று
"சோமவாரங்கள் தோறும் பிரகடனம் செய்யப்படும்". இந்தப் பணிக்கூற்றின் கீழே "ஊழி பெயரினும் தாம் பெயரார் சான்றாமைக்கு ஆழியெனப்படுவார்" என்ற திருக்குறள் வாசகம் இடம்பெற்றிருந்தது.

நோக்கம்
முஸ்லிம் நேசன் எடுத்த முயற்சியை மரபு ரீதியான சிந்தனையாளர்கள் தமக்கு விடுக்கப்பட்ட சவாலாகக் கருதினர். தம் நலன்களைப் பேண அவர்கள் சர்வஜன நேசன் பத்திரிகையைத் தொடங்கினர் என்பர்.

மேற்கோள்கள்

பகுப்பு:இலங்கைத் தமிழ் நாளிதழ்கள்
பகுப்பு:கொழும்பில் ஊடகங்கள்
பகுப்பு:1886
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்